Diari Oficial de la Generalitat Valenciana


Sumari del DOGV 5530, del 08-06-2007 (2007/7447)

Informació pública amb el text resumit, de quatre resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana de les entitats que se citen tot seguit: Fundación de la Comunidad Valenciana Apostolado Mariano y Escuelas Cíclicas de dicho Apostolado, Fundación de la Comunitat Valenciana para la Calidad de la Educación, Fundació Matthew David Gardner Brown de la Comunidad Valenciana i Fundación de la Comunidad Valenciana Foro de Jávea de Vecindad.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7447


Data del document
:   16-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Anunci

Descriptors 

:   * registre de documents
    * fundació

Informació pública amb el text resumit, de quatre resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana de les entitats que se citen tot seguit: Fundación de la Comunidad Valenciana Apostolado Mariano y Escuelas Cíclicas de dicho Apostolado, Fundación de la Comunitat Valenciana para la Calidad de la Educación, Fundació Matthew David Gardner Brown de la Comunidad Valenciana i Fundación de la Comunidad Valenciana Foro de Jávea de Vecindad. [2007/7447]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en que s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data, 10 de gener de 2007, del secretari autonòmic de Justícia, de la conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunidad Valenciana Apostolado Mariano y Escuelas Cíclicas de dicho Apostolado, amb el número 456 (V), i classificar-la de caràcter cultural i assistencial. El seu domicili radicarà a Sueca, província de València, al domicili carretera Nacional 332, núm. 39.  
La Fundació tindrà com a objecte i finalitats següents, però sempre amb inspiració cristianocatòlica:  
Organitzar i realitzar jornades de reflexió cristiana i xarrades culturals.  
Visitar persones malaltes i prestar assistència als necessitats, en tots els ordes.  
Promoure reunions dominicals i activitats apostòliques.  
El Patronat determinarà el mode en què es compliran els fins i objectius indicats. Les prestacions de la Fundació s'atorgaran de forma no lucrativa.  
Seran beneficiàries potencials de la Fundació totes les persones que desitgen participar en les activitats que realitze, en els casos d'activitats formatives, així com totes les que ho necessiten, en el supòsit d'activitats assistencials.  
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions necessàries, estime el Patronat que són legítims creditors d'aquests, d'acord amb les bases, normes o regles que a aquest efecte establisca.  
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució de data 26 de febrer de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación de la Comunidad Valenciana para la Calidad de la Educación, amb el número 459 (V), i classificar-la de caràcter cultural. El seu domicili radicarà a València, avinguda Campanar, 32.  
La Fundació té com a objecte fonamental la consecució dels fins següents:   
L. Impulsar la millora de la qualitat educativa a la Comunitat Valenciana, fonamentalment potenciant la formació i la col·laboració entre famílies, professorat i societat civil en el seu conjunt, que faciliten la comunicació, coordinació i responsabilitat compartida en la inequívoca labor pedagògica que tots ells exerceixen.   
2. Dissenyar, proposar i desenvolupar iniciatives que incrementen el suport social als professionals de l'educació i a les famílies; prestigiar la seua funció educadora i reconéixer el benefici social que comporta.   
3. Estimular i promoure la creació de vies de comunicació inèdites entre la societat civil, especialment comptant amb els mitjans de comunicació, les institucions d'ensenyament i la comunitat educativa, per a la formació de famílies i professorat en l'ús de la cultura audiovisual, per tal de valorar la TV i les NTIC com a eines potents en la tasca educativa.   
4. Facilitar a les famílies, i a la societat en general, formació específica que millore la seua capacitat per afrontar a la formació integral dels nostres fills i jóvens, en clau de corresponsabilitat educadora amb els centres docents, perquè junts enfortisquen els valors democràtics, la promoció personal i la inclusió social, a través de la promoció d'una convivència pacífica i la resolució de conflictes.   
5. Promoure la col·laboració i responsabilitat de tots els agents educatius de la societat, perquè nostres jóvens accedisquen a la formació superior i s'integren com a ciutadans actius i responsables en la vida laboral i social.   
Correspon al Patronat de la Fundació determinar el mode en què s'haurà de complir els esmentats fins. Les prestacions s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les següents accions, sense perjudici que el Patronat en decidisca qualsevol altra.   
Realització i organització de fòrums i trobades dels diferents àmbits de la comunitat educativa;   
Realització d'estudis i prospeccions de la realitat educativa a la població valenciana i els elements que la influeixen.   
Organització i posada en funcionament de grups de treball que col·laboren, a través dels seus coneixements i experiències, en l'elaboració de materials didàctics, o d'un altre tipus, que puguen millorar el sistema educatiu des de totes les perspectives.   
Translació a la societat valenciana, a través de mitjans impresos o audiovisuals, dels resultats dels estudis i conclusions que s'obtinguen a través dels grups de treball i estudis realitzats, així com la realització de campanyes de sensibilització i conscienciació sobre la importància de la funció educativa i totes aquelles que tinguen relació amb l'esmentat sector.   
Elaboració de materials que sol·liciten els diferents sectors de la comunitat educativa, per al seu estudi i posada en valor, i que siguen d'interés per a la millora de l'escola en el seu sentit més ampli.   
Elaboració de propostes o experiències pilot, transportables als col·lectius de docents, alumnat, famílies i administració, per tal de millorar la qualitat de tot el sistema educatiu, des de les diferents responsabilitats de cada un dels sectors.   
Seran potencials beneficiaris de la Fundació tots els col·lectius integrants del sector educatiu o la societat en general. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, i que estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació dret preferent a gaudir dels seus beneficiaris, ni imposar la seua atribució a persona o entitat determinada.  
Tercer. Per Resolució de data, 10 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Matthew David Gardner Brown de la Comunidad Valenciana, amb el número 165 (A), i classificar-la de caràcter d'assistència social. El seu domicili radicarà a Xàbia, al carrer Mali, 4.  
La Fundació té com a objecte fer que xiquets malalts crònics o terminals puguen tornar a somriure complint els seus somnis.   
El desenvolupament de l'objecte de la Fundació s'efectuarà a través d'alguna de les formes següents d'actuació:   
En el moment que la Fundació tinga coneixement que hi ha un xiquet malalt i que aquest té un somni, la Fundació es posarà en marxa per al seu compliment, sempre en secret (per al xiquet) perquè la il·lusió siga major i tinga un major efecte positiu.  
Per a la realització del desig caldrà tant la confirmació dels pares o tutors del xiquet, com l'autorització per part del personal mèdic responsable del seu tractament.   
La Fundació assumirà totes les despeses que comporta la realització del somni, sempre acceptant qualsevol participació econòmica per part de la família del xiquet, per a així poder continuar complir els somnis d'altres xiquets, les famílies dels quals no disposen de mitjans.   
Els somnis que complirà la Fundació poden ser de qualsevol tipus, ja siga tindre una bicicleta o un ordinador, ser pilot per un dia o ser policia, conéixer un actor o un futbolista o, fins i tot, un equip sencer de futbol, anar a un parc temàtic, a un zoo o a qualsevol part del món, muntar a cavall, amb cotxe o helicòpter.   
La Fundació també organitzarà, independentment dels desitjos dels xiquets, esdeveniments com a viatges, acampades, festes,...per a tots els xiquets que puguen i vullguen participar.  
Correspon al Patronat de la Fundació determinar el mode en què s'hauran de complir els fins enumerats en aquest article.   
Les prestacions de la Fundació s'atorgaran de forma no lucrativa.  
Seran potencials beneficiaris de la Fundació tots els xiquets malalts crònics o terminals. La Fundació atorgarà amb criteris d'imparcialitat, objectivitat i no discriminació els seus beneficis, a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 9 de maig de 2007, del secretari autonòmic de Justícia de la conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación de la Comunidad Valenciana Foro de Jávea Vecindad, amb el número 166 (A), i classificar-la de caràcter d'enfortiment institucional. El seu domicili radicarà a Xàbia, al carrer Ràfol d'Almunia, 3, 4tB.  
La Fundació es constitueix de naturalesa privada i tenint com a objecte:  
1. L'estudi del procés de construcció i desenvolupament de la Unió Europa, les seues institucions i ordenaments jurídic des de la perspectiva de l'àrea mediterrània.  
2. La promoció del diàleg polític, econòmic i cultural amb els països de la Ribera del Mediterrani i de l'Orient Mitjà, des del respecte mutu entre tots els països i el rebuig radical de qualsevol tipus de violència.  
3. La promoció d'aquest diàleg es durà a terme, de manera molt especial, entre els sectors de població més jove dels països de la Unió Europea i dels altres de la Ribera del Mediterrani i de l'Orient Mitjà.  
Els fins fundacionals es realitzaran, en tot moment, respectant els drets humans i la dignitat de la persona sense cap tipus de discriminació.   
Les activitats que exercirà la Fundació seran les següents:  
L'organització de conferències, col·loquis, cursos o seminaris.  
La publicació de llibres, revistes, fullets, material audiovisual i multimèdia.  
La concessió d'ajudes o beques singulars a estudiants, llicenciats o doctors, per a la participació en cursos o per a la realització per ells d'estudis o treballs relacionats amb els fins de la Fundació.  
La realització d'activitats encaminades a prestar ajuda i col·laboració a col·lectius o iniciatives que promoguen els fins de la Fundació.  
La concessió d'ajudes d'investigació a persones físiques o l'establiment de convenis amb centres d'investigació, en totes aquelles matèries relacionada amb els fins de la Fundació.  
La difusió en els mitjans de comunicació d'iniciatives i experiències relatives al fi fundacional.  
Qualsevol altra iniciativa que contribuïsca a l'èxit dels fins i que siga aprovada pel Patronat.  
Seran beneficiaris potencials de la Fundació les persones o entitats que siguen legítimes creditores d'aquesta, d'acord amb les bases, normes o regles que establisca a aquest efecte el Patronat, elegits amb criteris d'imparcialitat, objectivitat i no discriminació.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 16 de maig de 2007.- El secretari autonòmic de Justícia: Fernando de Rosa Torner.